open-index/open-wikipedia-markdown huggingface dataset:
Τσούκκα Ευρυτανίας

Η **Τσούκκα** ή **Τσούκα**, είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - Αξιοθέατα
Η Τσούκκα βρίσκεται προς τα δυτικά όρια με την Περιφερειακή Ενότητα Αιτωλοακαρνανίας στις πλαγιές των Ευρυτανικών (νοτίων) Αγράφων σε υψόμετρο 600 μέτρα. Είναι κτισμένη στα βόρεια της τεχνητής λίμνης Κρεμαστών κοντά στο σημείο (δυτικά) που καταλήγει ο Αγραφιώτης ποταμός. Απέχει 15 χλμ. Δ.-ΝΔ. από το Κερασοχώρι (έδρα του δήμου), 53 χλμ. Δ.-ΒΔ. από το Καρπενήσι και περίπου 6 χλμ. Ν. από τον Άγιο Προκόπιο του οποίου από παλιά θεωρείται συνοικισμός. Το χωριό έχει δύο γειτονιές, τη Τσούκκα όπου βρίσκεται ο ενοριακός ναός των Αγίων Κωνσταντίνου και Ελένης και την Άνω Τσούκκα δυτικότερα στην άκρη της οποίας υπάρχουν το "Κάστρο Τσούκας". Η κορυφή του εκεί λόφου περιβάλλεται από οχύρωση κλασσικών-ελληνιστικών χρόνων και η περιοχή έχει χαρακτηριστεί αρχαιολογικός χώρος. *"Η  οχύρωση κατά τόπους διατηρείται σε ύψος 8 δόμων (3,50 μ). Σώζονται επίσης μια πύλη του τείχους και δύο τετράπλευροι πύργοι του. Εντός του περιβόλου έχουν εντοπιστεί ορατά οικιστικά κατάλοιπα, τα οποία συνδέονται με τη χρήση του χώρου στους βυζαντινούς και μεταβυζαντινούς χρόνους"*. Βορειοανατολικά του χωριού είναι η σύγχρονη Γέφυρα της Τατάρνας, κατασκευής 1965 έως 1970, από την οποία διέρχεται επαρχιακή οδός που συνδέει την Ευρυτανία με την Αιτωλοακαρνανία. Νοτιοανατολικά του χωριού είναι η παλιά γέφυρα ή το "Γεφύρι του Μανώλη" Πρόκειται για πέτρινο μονότοξο γεφύρι το οποίο γεφύρωνε τον Αγραφιώτη και το οποίο τους περισσότερους μήνες του χρόνου βρίσκεται μέσα στα νερά της λίμνης των Κρεμαστών. Κτίστηκε το 1659 και το όνομά του μάλλον οφείλεται στον Ηπειρώτη πρωτομάστορα που το κατασκεύασε, Μανώλη Χρυσιώτη.

## Διοικητικά
Ως ξεχωριστός οικισμός η Τσούκκα αναφέρεται επίσημα για πρώτη φορά το 1961 να απογράφεται στην τότε κοινότητα Παλαιοκατούνας (Άγιος Προκόπιος). Σύμφωνα με το σχέδιο Καλλικράτης μαζί με τον Άγιο Προκόπιο και τις Αμπάρες αποτελούν την τοπική κοινότητα Παλαιοκατούνας που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 130 κατοίκους.

## Εξωτερικοί σύνδεσμοι
* Φωτογραφίες της Τσούκκας από τον ιστότοπο https://www.technovision.gr/ 
*Φωτογραφίες του κάστρου της Τσούκκας από τον ιστότοπο 

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πέντρο Σαντάνα Λόπες

O **Πέντρο Σαντάνα Λόπες** (, , 29 Ιουνίου 1956) είναι Πορτογάλος δικηγόρος και πολιτικός. Διετέλεσε πρωθυπουργός της Πορτογαλίας από το 2004 έως το 2005.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Οικογένεια Βελέντζα

Η **Οικογένεια Βελέντζα** είναι μια αμερικανική εγκληματική οργάνωση ελληνικής προέλευσης, που δραστηριοποιείται στην Νέα Υόρκη, κυρίως στην Αστόρια του Κουίνς. Ασχολείται με τον παράνομο τζόγο, το λαθρεμπόριο ναρκωτικών και την πολιτική διαφθορά. Ένα από τα διασημότερα αφεντικά της Ελληνικής Μαφίας, ο Σπύρος Βελέντζας έχει δώσει το όνομα του στην συμμορία.

## Παραπομπές

Κατηγορία:Έγκλημα στις Ηνωμένες Πολιτείες
Κατηγορία:Εγκληματικές οργανώσεις
Κατηγορία:Αμερικανοί ελληνικής καταγωγής
Φρανσίσκο Πίντο Μπαλσεμάο

Ο **Φρανσίσκο Πίντο Μπαλσεμάο** (*Francisco José Pereira Pinto Balsemão*,  ;  Λισαβόνα, 1 Σεπτεμβρίου 1937 - Λισαβόνα, 21 Οκτωβρίου 2025) ήταν Πορτογάλος επιχειρηματίας, δημοσιογράφος και πολιτικός. Διετέλεσε πρωθυπουργός της χώρας από το 1981 έως το 1983.

Απεβίωσε στις 21 Οκτωβρίου 2025, σε ηλικία 88 ετών.

## Παραπομπές


Κατηγορία:Πορτογάλοι επιχειρηματίες
Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Ντιόγκο Φρέιτας ντο Αμαράλ

Ο **Ντιόγκο Φρέιτας ντο Αμαράλ** (*Diogo Pinto de Freitas do Amaral*,  ; 21 Ιουλίου 1941 - 3 Οκτωβρίου 2019), γνωστός ως **Φρέιτας ντο Αμαράλ** (*Freitas do Amaral*), ήταν Πορτογάλος πολιτικός και καθηγητής νομικής. Διετέλεσε Υπουργός Εξωτερικών από τις 10 Ιανουαρίου 1980 έως τις 12 Ιανουαρίου 1981 και από τις 12 Μαρτίου 2005 έως τις 3 Ιουλίου 2006. Υπηρέτησε επίσης για μικρό διάστημα ως μεταβατικός πρωθυπουργός της χώρας στις αρχές της δεκαετίας του 1980 (Δεκέμβριος 1980-Ιανουάριος 1981).

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Φρανσίσκο Σα Καρνέιρο

Ο **Φρανσίσκο Σα Καρνέιρο** (*Francisco Manuel Lumbrales de Sá Carneiro*, GCTE, GCC, GCL, , 19 Ιουλίου 19344 Δεκεμβρίου 1980) ήταν Πορτογάλος πολιτικός, πρωθυπουργός της Πορτογαλίας για το μεγαλύτερο μέρος του 1980 και ιδρυτής του Σοσιαλδημοκρατικού Κόμματος. Κατείχε το αξίωμα του πρωθυπουργού μόνο για έντεκα μήνες, καθώς σκοτώθηκε σε αεροπορικό δυστύχημα με την σύντροφό του, "Snu" Abecassis (γεννημένη ως Ebba Merethe Seidenfaden), στις 4 Δεκεμβρίου 1980. Μετά από έρευνα του 1995 που κατέληξε στο συμπέρασμα ότι υπήρχαν στοιχεία σαμποτάζ, κοινοβουλευτική έρευνα το 2004 ανέφερε ότι υπήρχαν αποδεικτικά στοιχεία για ύπαρξη βόμβας στο αεροσκάφος .

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Μαρία ντε Λούρντες Πινταζίλγκο

Η **Μαρία ντε Λούρντες Πινταζίλγκο** (*Maria de Lourdes Ruivo da Silva de Matos Pintasilgo*, GCC GCIH GCL,  ; Ο Abrantes, São João Baptista, 18 Ιανουαρίου 1930 - Λισαβόνα, 10 Ιουλίου 2004) ήταν Πορτογαλίδα χημικός μηχανικός και πολιτικός. Ήταν η πρώτη και μέχρι σήμερα μόνη γυναίκα που υπηρέτησε ως πρωθυπουργός της Πορτογαλίας (1979-1980) και η δεύτερη γυναίκα που υπηρέτησε ως πρωθυπουργός στη Δυτική Ευρώπη, μετά την Μάργκαρετ Θάτσερ.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Κατηγορία:Γυναίκες Πρωθυπουργοί
Κάρλος Μότα Πίντο

Ο **Κάρλος Μότα Πίντο** (*Carlos Alberto da Mota Pinto*, GCC, GCIP,  ; Ο Pombal, 25 Ιουλίου 1936 &#x2013; Κοΐμπρα, 7 Μαΐου 1985) ήταν Πορτογάλος καθηγητής και πολιτικός. Διετέλεσε πρωθυπουργός της Πορτογαλίας από τις 22 Νοεμβρίου 1978 ως την 1η Αυγούστου 1979.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
UralZIS-355M

Το **UralZIS-355** ήταν φορτηγό που κατασκευαζόταν από την Ural από το 1956 έως το 1965. Το φορτηγό προοριζόταν να αντικαταστήσει το ZIS-5 που κατασκευάστηκε επίσης από την Ural. Από το 1958 έως το 1965 το φορτηγό πωλήθηκε επίσης ως **Ural-355M**. Συνολικά κατασκευάστηκαν περίπου 192,500 οχήματα αυού του τύπου πριν σταματήσει η παραγωγή του καθώς η Ural επικεντρώθηκε στην παραγωγή τριαξονικών φορτηγών παντός εδάφους όπως τα Ural-375 και Ural-4320.

## Τεχνικά χαρακτηριστικά
Τα τεχνικά χαρακτηριστικά αφορούν στο UralZIS-355M ανοιχτής καρότσας.
### Κινητήρας
* Εξακύλινδρος εν-σειρά τετράχρονος βενζινοκινητήρας
* Μοντέλο: УралЗИС-353А
* Ισχύς: 70 kW
* Κυβισμός: 5550 cm³
* Μέγιστη ροπή: 31.5 kpm (309 Nm)
* Συμπίεση: 6:1
* Δεξαμενή καυσίμου: 110 l
* Κατανάλωση καυσίμου: 24 - 45 l/100 km

### Αμάξωμα, βάρος
* Μετάδοση κίνησης: 4×2
* Μήκος: 6290 mm
* Πλάτος: 2280 mm
* Ύψος: 2080 mm
* Μεταξόνιο: 3824 mm
* Εμπρός μετατρόχιο: 1611 mm
* Πίσω μετατρόχιο: 1675 mm
* Απόσταση από το έδαφος: 262 mm
* Στροφή: 16.6 m
* Ελαστικά: 8.25-20"
* Ωφέλιμο φορτίο: 3500 kg
* Απόβαρο: 3360 kg
* Μέγιστο επιτρεπτό συνολικό βάρος: 7050 kg

## Παραπομπές
Βαλκανικοί Αγώνες Στίβου 2016 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 2016 πραγματοποιήθηκε στις 26 Ιουνίου στο Στάδιο Νικολάε Ντομπρίν.

Πρωταθλητής αναδείχθηκε ο Λεβόν Αγκασιάν από την Αρμενία. Το αργυρό μετάλλιο κατέκτησε ο Τομ Γιακούμποφ από το Ισραήλ και το χάλκινο ο Μομτσίλ Καραιλίεφ από τη Βουλγαρία. Έλαβαν μέρος 12 αθλητές από 9 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 26 Ιουνίου, ώρα 19:25.

## Μετέχουσες χώρες
Στο αγώνισμα συμμετείχαν 12 αθλητές από 9 χώρες.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 2016
2016
Αλφρέντο Νόμπρε ντα Κόστα

O **Αλφρέντο Νόμπρε ντα Κόστα** (*Alfredo Jorge Nobre da Costa*, GCC, ComC, OMRI (Λισαβόνα, Lapa, 10 Σεπτεμβρίου 1923 - Λισαβόνα, 4 Φεβρουαρίου 1996), γνωστός ως **Νόμπρε ντα Κόστα** (), ήταν Πορτογάλος μηχανικός και πολιτικός.

Ήταν μοναχογιός του Αλφρέντο Ενρίκε Άντρεσεν ντα Κόστα (*Alfredo Henrique Andresen da Costa*, γεν. 4 Νοεμβρίου 1893), με ρίζες από Ινδία, Ιταλία, Γαλλία, Καταλονία, Δανία και Πορτογαλία και σύζυγο την Πορτογαλίδα Μαρία Ελένα Νόμπρε (*Maria Helena Nobre*). Αποφοίτησε από το Πολυτεχνείο της Λισαβόνας (Instituto Superior Técnico).

Ήταν μετριοπαθής ανεξάρτητος κεντροαριστερός πολιτικός και επελέγη από τον Πρόεδρο της χώρας Αντόνιο Ραμάλο Εάνες (*António Ramalho Eanes*) για να ηγηθεί μιας κυβέρνησης που θα τελείωνε την τετραετή νομοθετική περίοδο που είχε ξεκινήσει με τις πορτογαλικές βουλευτικές εκλογές του 1976. Η κυβέρνησή του στελεχώθηκε από ανεξάρτητους. Ωστόσο, απέτυχε να κερδίσει την πλειοψηφία στο Κοινοβούλιο και παραιτήθηκε. Αντικαταστάθηκε από τον Κάρλος Μότα Πίντο.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Βάσκο Αλμέιντα ε Κόστα

Ο **Βάσκο Αλμέιντα ε Κόστα** (*Vasco Fernando Leote de Almeida e Costa*, GCIH, GCL 25 Ιουλίου 1932  - 26 Ιουλίου 2010) ήταν Πορτογάλος αξιωματικός του ναυτικού και πολιτικός που υπηρέτησε ως Υπουργός Εσωτερικών κατά τη διάρκεια της κυβέρνησης του Ζοζέ Πινέιρο ντε Αζεβέντο, μεταξύ 19 Σεπτεμβρίου 1975 και 23 Ιουλίου 1976. Είχε επίσης σημαντικό ρόλο κατά την περίοδο της αποικιοκρατίας της Πορτογαλίας. 

Από τις 23 Ιουνίου 1976 έγινε προσωρινός πρωθυπουργός, αφού ο Πινέιρο ντε Αζεβέντο υπέστη καρδιακή προσβολή κατά την προεκλογική του εκστρατεία. Παρέμεινε ως προσωρινός πρωθυπουργός της χώρας για το υπόλοιπο της θητείας του Πινέιρο ντε Αζεβέντο, οπότε αντικαταστάθηκε από τον δημοκρατικά εκλεγμένο Μάριο Σοάρες.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Γκάλβεστον

Το **Γκάλβεστον** (αγγλικά: *Galveston*) είναι σημαντικό παραθαλάσσιο τουριστικό θέρετρο και γνωστό λιμάνι στην Νοτιοανατολική Ακτή του Τέξας. Βρίσκεται σε ένα μικρο νησί με το ίδιο όνομα, το οποίο βρίσκεται στην Κομητεία Γκάλβεστον. Σήμερα είναι γνωστό ως οικογενειακό θέρετρο, αν και παλαιότερα ήταν γνωστό για την παρανομία. Απο τον Αμερικανικό Εμφύλιο Πόλεμο ως και την δεκαετία του '50 ήταν γνωστό ως κέντρο του τζόγου, της πορνείας και του ποτού, καθώς και του πολιτισμού, της οικονομίας και της νυχτερινής διασκέδασης. Αυτή η κατάσταση έφτασε στην μεγαλύτερη ακμή της τη δεκαετία του '30, κατά την διάρκεια της οποίας, παρά τις οικονομικές δυσκολίες των Αμερικανών της εποχής, το Γκαλβεστον δεχόταν χιλιάδες επισκέπτες και ήταν γνωστό ως " Πόλη της Αμαρτίας".

Με έκταση 542 χιλιομέτρων, το Γκαλβεστον έχει πλυθησμό 47,743 σύμφωνα με την απογραφή του 2010, ενώ είναι μέρος της μητροπολιτικής περιοχής του Χιούστον.

## Ιστορία
Το Γκάλβεστον πήρε το όνομά του από τον Ισπανό στρατιωτικό και πολιτικό ηγέτη του 18ου αιώνα Μπερνάρντο ντε Γκάλβες (1746–1786). Το λιμάνι του Γκάλβεστον ιδρύθηκε το 1825. Η πόλη ήταν γνωστή για τις εξαγωγές βαμβακιού και ως το κύριο λιμάνι για το νεοσύστατο Ναυτικό του Τέξας κατά τη διάρκεια της Επανάστασης του Τέξας το 1836 και αργότερα χρησίμευσε προσωρινά ως η νέα εθνική πρωτεύουσα της Δημοκρατίας του Τέξας. Κατά την διάρκεια του 19ου αιώνα, το Γκάλβεστον έγινε ένα σημαντικό εμπορικό κέντρο των ΗΠΑ, γνωστό θέρετρο κυρίως για τις παράνομες δραστηριότητες πορνείας και ένα από τα μεγαλύτερα λιμάνια στις Ηνωμένες Πολιτείες. Ήταν για πρώτη φορά η μεγαλύτερη πόλη του Τέξας, γνωστή ως "Βασίλισσα Πόλη του Κόλπου". Καταστράφηκε από τον απροσδόκητο Τυφώνα του Γκάλβεστον το 1900, του οποίου οι επιπτώσεις περιελάμβαναν μαζικές πλημμύρες και μια καταιγίδα που σχεδόν εξάλειψε την πόλη. Η πόλη στη συνέχεια επανεμφανίστηκε κατά την διάρκεια των Roaring Twenties και της εποχή της Ποτοαπαγόρευσης του 1919-1933 ως κορυφαίος τουριστικός προορισμός και κέντρο του παράνομου τζόγου, με το παρατσούκλι "Η Ελεύθερη Πολιτεία του Γκάλβεστον" έως ότου αυτή η εποχή έληξε στη δεκαετία του 1950. Κύριες προσωπικότητες της εποχής ήταν οι αδερφοί επιχειρηματίες και γκάνγκστερ Σαμ και Ροσάριο Μασέο, οι οποίοι έλεγχαν την κυβέρνηση, τον τουρισμό και το οργανωμένο έγκλημα στην πόλη για τρεις δεκαετίες. Όμως αυτή η εποχή έληξε στη δεκαετία του 1950 και η πόλη δεν έχει καταφέρει να ορθοποδήσει από τότε.

## Παραπομπές


Κατηγορία:Πόλεις του Τέξας
Βάσκο ντος Σάντος Γκονσάλβες

Ο στρατηγός **Βάσκο ντος Σάντος Γκονσάλβες** (*Vasco dos Santos Gonçalves* OA,  ; Λισαβόνα, 3 Μαΐου 1921 - 11 Ιουνίου 2005) ήταν Πορτογάλος στρατιωτικός, αξιωματικός του Μηχανικού, ο οποίος συμμετείχε στην Επανάσταση των Γαρυφάλλων και αργότερα διετέλεσε Πρωθυπουργός της Πορτογαλίας από τις 18 Ιουλίου 1974 έως τις 19 Σεπτεμβρίου 1975.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Ζοζέ Πινέιρο ντε Αζεβέντο

Ο ναύαρχος **Ζοζέ Μπαπτίστα Πινέιρο ντε Αζεβέντο** (*José Baptista Pinheiro de Azevedo*, GCL, , 5 Ιουνίου 1917 - 10 Αυγούστου 1983) ήταν μια προσωπικότητα της πορτογαλικής πολιτικής, μεταρρυθμιστής και επαναστάτης. Βοήθησε στην ανατροπή του Μαρσέλο Καετάνο το 1974. Διετέλεσε πρωθυπουργός της Πορτογαλίας μεταξύ 19 Σεπτεμβρίου 1975 και 23 Ιουνίου 1976. Έθεσε υποψηφιότητα για Πρόεδρος της χώρας το 1976, αλλά έχασε.

Ο Πινέιρο ντε Αζεβέντο γεννήθηκε στις 5 Ιουνίου 1917 στη Λουάντα, αλλά μετακόμισε στην Πορτογαλία μερικά χρόνια αργότερα. Στη δεκαετία του 1960 εντάχθηκε στο Κίνημα για τη Δημοκρατική Ενότητα και ήταν υποστηρικτής των προεδρικών υποψηφιοτήτων των José Norton de Matos, Manuel Quintão Meireles και Humberto Delgado .

Υπηρέτησε στον αποικιακό πόλεμο της Πορτογαλίας ως ναύαρχος υπεύθυνος για τη θαλάσσια άμυνα της Αγκόλας.

Μετά την Επανάσταση της 25ης Απριλίου 1974, συμμετείχε στην Εθνική Επιτροπή Σωτηρίας και εργάστηκε για τον εκδημοκρατισμό της Πορτογαλίας. Στις 29 Αυγούστου 1975 έγινε πρωθυπουργός της Έκτης Προσωρινής Κυβέρνησης, αντικαθιστώντας τον εκδιωχθέντα πρωθυπουργό Βάσκο Γκονσάλβες. Στο τέλος της θητείας του ως πρωθυπουργού, αντικαταστάθηκε προσωρινά μεταξύ 23 Ιουνίου και 23 Ιουλίου 1976, από τον Βάσκο Αλμέιντα ε Κόστα, Υπουργό Εσωτερικών.

Το 1976, ο Πινέιρο ντε Αζεβέντο έθεσε υποψηφιότητα ως ανεξάρτητος για την πορτογαλική προεδρία, αλλά συγκέντρωσε 14% των ψήφων και απέτυχε να εκλεγεί.

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Σκαμνιά Ευρυτανίας

Η **Σκαμνιά** είναι μικρός ορεινός οικισμός της Στερεάς Ελλάδας στην Περιφερειακή Ενότητα Ευρυτανίας, ο οποίος βρίσκεται στα δυτικά όρια με την Περιφερειακή Ενότητα Αιτωλοακαρνανίας και τις πλαγιές των Ευρυτανικών (νοτίων) Αγράφων σε υψόμετρο 750 μέτρα. Είναι κτισμένη στις βόρειες όχθες της τεχνητής λίμνης Κρεμαστών και στις ανατολικές όχθες του Αγραφιώτη ποταμού. Το χωριό απέχει 10 χλμ. Δ. από το Κερασοχώρι (έδρα του δήμου) και 48 χλμ. Δ.-ΒΔ. από το Καρπενήσι. Δίπλα του είναι η σύγχρονη Γέφυρα της Τατάρνας, κατασκευής 1965 έως 1970, από την οποία διέρχεται επαρχιακή οδός που συνδέει την Ευρυτανία με την Αιτωλοακαρνανία. Ως ξεχωριστός οικισμός αναφέρεται για πρώτη φορά το 1928 όταν προσαρτήθηκε στην τότε κοινότητα Κερασόβου (Κερασοχώρι). Σύμφωνα με το σχέδιο Καλλικράτης μαζί με το Κερασοχώρι, την Αγία Τριάδα και τον Κρέντη αποτελούν την τοπική κοινότητα Κερασοχωρίου που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει ως πληθυσμό 6 κατοίκους.

## Σημείωση
Ο οικισμός πριν τον σεισμό (βλ. Ο σεισμός του 1966) βρισκόταν βορειοανατολικότερα της σημερινής τοποθεσίας, σε λίγο μεγαλύτερο υψόμετρο (774 μ.), κοντά στην κορυφή Λασποχώματα (υψόμ. 1.083 μέτρα) και σε κοντινή απόσταση από τον Κρέντη, για αυτό και παλιότερα αναφερόταν ως συνοικισμός του.

## Εξωτερικοί σύνδεσμοι
* Φωτογραφίες της Σκαμνιάς από τον ιστότοπο https://www.technovision.gr/ 
*Ένα συγκινητικό αντάμωμα στην ερειπωμένη Σκαμνιά Κρέντης από τον Ευρυτανικό Παλμό

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Παθογένεση

Η **παθογένεση** μιας ασθένειας είναι ο βιολογικός μηχανισμός (ή μηχανισμοί) που οδηγεί σε μια ασθένεια. Ο όρος μπορεί επίσης να περιγράψει την προέλευση και την ανάπτυξη της νόσου και εάν είναι οξεία, χρόνια ή υποτροπιάζουσα.

## Περιγραφή
Οι τύποι παθογενέσεων περιλαμβάνουν μικροβιακή λοίμωξη, φλεγμονή, κακοήθεια και νέκρωση των ιστών. Για παράδειγμα, η βακτηριακή παθογένεση είναι ο μηχανισμός με τον οποίο τα βακτήρια προκαλούν μολυσματικές ασθένειες.

Οι περισσότερες ασθένειες προκαλούνται από πολλαπλές διαδικασίες. Για παράδειγμα, ορισμένοι καρκίνοι προκύπτουν από δυσλειτουργία του ανοσοποιητικού συστήματος (όγκοι του δέρματος και λέμφωμα μετά από μεταμόσχευση νεφρού, το οποίο απαιτεί ανοσοκαταστολή).

Οι παθογόνοι μηχανισμοί μιας ασθένειας (ή κατάστασης) ενεργοποιούνται από τις υποκείμενες αιτίες, οι οποίες εάν ελεγχθούν επιτρέπουν την πρόληψη της νόσου. Συχνά, μια πιθανή αιτία εντοπίζεται από επιδημιολογικές παρατηρήσεις πριν μπορέσει να εξαχθεί παθολογική σύνδεση μεταξύ της αιτίας και της νόσου. Η παθολογική προοπτική μπορεί να ενσωματωθεί άμεσα σε μια επιδημιολογική προσέγγιση στο διεπιστημονικό πεδίο της μοριακής παθολογικής επιδημιολογίας. Η μοριακή παθολογική επιδημιολογία μπορεί να βοηθήσει στην αξιολόγηση της παθογένεσης και της αιτιώδους συνάφειας με τη σύνδεση ενός πιθανού παράγοντα κινδύνου με μοριακές παθολογικές υπογραφές μιας ασθένειας. Έτσι, το παράδειγαμ μοριακής παθολογικής επιδημιολογίας μπορεί να προωθήσει την περιοχή της αιτιώδους συναγωγής.

## Δείτε επίσης
* Αιτιώδης συναγωγή
* Αλατογένεση
* Επιδημιολογία
* Μοριακή παθολογική επιδημιολογία
* Μοριακή παθολογία 
* Παθολογία
* Παθοφυσιολογία

## Παραπομπές


## Περαιτέρω ανάγνωση
* 

Κατηγορία:Παθολογία
Range Rover Classic

Το **Range Rover Classic** είναι μια σειρά 4x4, μεσαίου μεγέθους SUV που κατασκευάστηκε από τον Ιούλιο του 1969 έως τον Ιανουάριο του 1996, αρχικά από το τμήμα Rover (αργότερα Land Rover) της βρετανικής Leyland και, μεταγενέστερα, από το όμιλο Rover Group. Η πρώτη γενιά οχημάτων που παρήχθησαν με το όνομα **Range Rover**, κατασκευάστηκε αποκλειστικά ως 2-πορτο μοντέλο για τα πρώτα 11 χρόνια, έως ότου ένα 4-πορτο προστέθηκε στην παλέτα το 1981. Η 2-πορτη έκδοση παρέμεινε διαθέσιμη έως το 1994, το έτος που μπήκε στην παραγωγή η δεύτερη γενιά του μοντέλου. Εκείνη την εποχή, η Land Rover μετονόμασε το αρχικό Range Rover με τον πρόσφατα, τότε, επινοημένο όρο «Range Rover Classic», για να το ξεχωρίσει από τον διάδοχό του P38A, όταν τα δύο μοντέλα κατασκευάζονταν παράλληλα, και εφάρμοσαν το όνομα αναδρομικά σε όλα τα Range Rover πρώτης γενιάς.

Αν και το Range Rover Classic αντικαταστάθηκε επίσημα από τη δεύτερη γενιά Range Rover, ξεκινώντας από το 1994, τόσο ο διάδοχος όσο και η πιο προσιτή πρώτη και δεύτερη γενιά του Land Rover Discovery βασίζονταν σε μεγάλο βαθμό στο αρχικό πλαίσιο του Range Rover, το σύστημα 4-κίνησης και το αμάξωμα, τα οποία διατηρήθηκαν μέχρι και την τρίτη γενιά του Discovery, που έφτασε μέχρι και το 2004.

## Παραπομπές


Κατηγορία:Μοντέλα Land Rover
Κατηγορία:Αυτοκίνητα SUV
Κατηγορία:Βρετανικά αυτοκίνητα
Αντελίνο ντε Πάλμα Κάρλος

Ο **Αντελίνο ντε Πάλμα Κάρλος** (*Adelino da Palma Carlos*, GCC, GCIH, GOL,  ; Φάρο, 3 Μαΐου 1905 - Λισαβόνα, 25 Οκτωβρίου 1992), ήταν Πορτογάλος δικηγόρος, λόγιος, πολιτικός και ελευθεροτέκτων, ένας από τους τουλάχιστον πέντε γιους του Μανουέλ Κάρλος και της συζύγου του, Αούτα Βαζ Βέλιο ντα Πάλμα. Ήταν από τα νεανικά του χρόνια αντίπαλος του φασιστικού καθεστώτος του «Νέου Κράτους» του Σαλαζάρ (και αργότερα του Καετάνο) και, ως φιλελεύθερος περισσότερο παρά σοσιαλιστής, επιλέχθηκε από τον Πρόεδρο Αντόνια ντε Σπίνολα ως ο πρώτος πρωθυπουργός της χώρας μετά την επανάσταση της 25ης Απριλίου 1974. Διετέλεσε επίσης πρόεδρος του Πορτογαλικού Δικηγορικού Συλλόγου.

Η πρώτη προσωρινή του κυβέρνηση έμεινε στην εξουσία από τις 15 Μαΐου έως τις 17 Ιουλίου 1974. Ως ανεξάρτητος, επέλεξε μέλη του υπουργικού συμβουλίου από πολύ διαφορετικά μεταξύ τους πολιτικά κόμματα και θέσεις, συμπεριλαμβανομένων μελών του τότε κεντροαριστερού Λαϊκού Δημοκρατικού Κόμματος, του Σοσιαλιστικού Κόμματος, ακόμη και του Κομμουνιστικού Κόμματος και των αξιωματικών του Κινήματος των Ενόπλων Δυνάμεων (MFA). Η ιδεολογική ποικιλομορφία της κυβέρνησης φαίνεται να είναι ένας από τους κύριους λόγους για τους οποίους η κυβέρνηση δεν μακροημέρευσε. Ο άλλος λογος ήταν η προκήρυξη προεδρικών εκλογών πριν τις εκλογές για Συντακτική Συνέλευση του 1975. Αντικαταστάθηκε από τον συνταγματάρχη Βάσκο Γκονσάλβες, μια επιλογή για την οποία ο Σπίνολα μετάνιωσε αργότερα. Μετά την αποχώρησή του, ο Πάλμα Κάρλος ήταν εθνικός εκπρόσωπος (*mandatário*) του στρατηγού Αντόνιο Ραμάλιο Εάνες για τις προεδρικές εκλογές του 1980.

Ήταν παντρεμένος με την Ελίνα Ζούλια Τσάβες Περέιρα Γκιμαράες (Λισαβόνα, 1904 - 1991).

## Παραπομπές


Κατηγορία:Πορτογάλοι πολιτικοί
Κατηγορία:Πρωθυπουργοί της Πορτογαλίας
Βαλκανικοί Αγώνες Στίβου 1985 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1985 πραγματοποιήθηκε στις 4 Αυγούστου.

Στο αγώνισμα αυτό, η Βουλγαρία κέρδισε το χρυσό και το αργυρό μετάλλιο. Πρωταθλητής αναδείχθηκε ο Κρίστο Μαρκόφ μπροστά από τον Γκεόργκι Πομάσκι. Το χάλκινο μετάλλιο κατέκτησε ο Μπάμπης Γιαννούλης από την Ελλάδα.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 4 Αυγούστου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1985
1985
Τζοβάνι Σπαντολίνι

Ο **Τζοβάνι Σπαντολίνι** (ιταλ.*Giovanni Spadolini*, 21 Ιουνίου 1925 &#x2013; 4 Αυγούστου 1994) ήταν Ιταλός πολιτικός, ο οποίος διετέλεσε 44ος πρωθυπουργός της χώρας. Υπήρξε ηγετική προσωπικότητα του Ρεπουμπλικανικού Κόμματος και ο πρώτος αρχηγός κυβέρνησης που δεν ήταν μέλος των Χριστιανοδημοκρατών από το 1945. Ήταν επίσης συντάκτης εφημερίδων, δημοσιογράφος και ιστορικός. Θεωρείται αξιόλογος διανοούμενος για τα λογοτεχνικά του έργα και την πολιτιστική του προσφορά.

Ως Καθηγητής Σύγχρονης Ιστορίας στο Πανεπιστήμιο της Φλωρεντίας, ήταν συγγραφέας πολλών ιστορικών έργων. Ήταν επίσης δημοσιογράφος και αρχισυντάκτης της Μπολονέζικης εφημερίδας *Il Resto del Carlino* και κατόπιν της Μιλανέζικης εφημερίδας *[[Corriere della Sera|Il Corriere della Sera]]*.

Ο Σπαντολίνι ήταν ο πρώτος Ιταλός Υπουργός Πολιτισμού και Περιβάλλοντος από το 1974 έως το 1976. Έγινε πρωθυπουργός το 1981 και ηγήθηκε δύο διαδοχικών κυβερνήσεων που υποστηρίχθηκαν από συνασπισμό κομμάτων στο Κοινοβούλιο, αλλά διήρκεσαν μόνο λίγους μήνες. Ήταν Υπουργός Άμυνας στις κυβερνήσεις του Σοσιαλιστή Μπετίνο Κράξι από το 1983 έως το 1987, πριν εκλεγεί Πρόεδρος της Γερουσίας. Το 1991, ο Σπαντολίνι διορίστηκε ισόβιος γερουσιαστής από τον Πρόεδρο Φραντσέσκο Κοσίγκα.

## Παραπομπές


Κατηγορία:Πρωθυπουργοί της Ιταλίας
Κατηγορία:Ιταλοί δημοσιογράφοι
Κατηγορία:Ιταλοί ιστορικοί
Κατηγορία:Υπουργοί της Ιταλίας
Κελόουνα

Η **Κελόουνα** (αγγλικά: Kelowna) είναι πόλη στη λίμνη Οκανάγκαν στην κοιλάδα Οκανάγκαν στο νότιο εσωτερικό της Βρετανικής Κολομβίας στον Καναδά. Λειτουργεί ως έδρα της Περιφέρειας του Κεντρικού Οκανάγκαν. Το όνομα Κελόουνα προέρχεται από μια λέξη της γλώσσας Οκανάγκαν για την «αρκούδα γκρίζλι».

Η Κελόουνα είναι η τρίτη μεγαλύτερη μητροπολιτική περιοχή της επαρχίας (μετά το Βανκούβερ και τη Βικτώρια), η έβδομη μεγαλύτερη πόλη της Βρετανικής Κολομβίας συνολικά και η μεγαλύτερη ως προς το εσωτερικό. Είναι η 22η μεγαλύτερη πόλη στον Καναδά. Η κυρίως πόλη περιλαμβάνει 211,82 τετραγωνικά χιλιόμετρα ενώ η μητροπολιτική περιοχή απογραφής 2.904,86 τετραγωνικά χιλιόμετρα. Το 2019, εκτιμήθηκε ότι ο πληθυσμός της Κελόουνα είχε αυξηθεί σε 217.229 στην μητροπολιτική περιοχή και σε 142.146 στην κυρίως πόλη. Μετά από πολλά χρόνια επέκτασης των προαστίων στις γύρω πλαγιές των βουνών, το δημοτικό συμβούλιο υιοθέτησε ένα μακροπρόθεσμο σχέδιο με σκοπό να αυξήσει την πυκνότητα - ειδικά στον πυρήνα του κέντρου. Αυτό είχε ως αποτέλεσμα την κατασκευή υψηλότερων κτιρίων, συμπεριλαμβανομένου του One Water Street - ενός 36όροφου κτηρίου που θα καταστεί από τα ψηλότερα της Κελόουνα μόλις ολοκληρωθεί εντός του 2021.

Οι κοντινές κοινότητες περιλαμβάνουν την Πόλη της Δυτικής Κελόουνα (η οποία αναφέρεται επίσης ως Γουέστμπανκ και Γουέστσαϊντ) στα δυτικά, απέναντι από τη λίμνη Οκανάγκαν· τη λίμνη Κάντρι και το Βέρνον στα βόρεια· το Πήτσλαντ στα νοτιοδυτικά· και το Σάμμερλαντ και το Πέντικτον στα νότια.

## Παραπομπές


Κατηγορία:Πόλεις της Βρετανικής Κολομβίας
Αρνάλντο Φορλάνι

Ο **Αρνάλντο Φορλάνι** (ιταλ. *Arnaldo Forlani*, 8 Δεκεμβρίου 1925 – 6 Ιουλίου 2023) ήταν Ιταλός πολιτικός που υπηρέτησε ως ο 43ος πρωθυπουργός της Ιταλίας από τις 18 Οκτωβρίου 1980 έως τις 28 Ιουνίου 1981. Κατείχε επίσης το αξίωμα του Αναπληρωτή Πρωθυπουργού, Υπουργού Εξωτερικών και Υπουργού Άμυνας.

Ο Φορλάνι, μέλος της δεξιάς πτέρυγας της Χριστιανικής Δημοκρατίας, ήταν ένας από τους πιο σημαντικούς Ιταλούς πολιτικούς από τη δεκαετία του 1970 έως τις αρχές της δεκαετίας του 1990. Μέχρι που πέθανε ήταν ο γηραιότερος εν ζωή πρώην πρωθυπουργός της Ιταλίας.

Απεβίωσε σε ηλικία 97 ετών, στις 6 Ιουλίου 2023.

## Παραπομπές


Κατηγορία:Πρωθυπουργοί της Ιταλίας
Κατηγορία:Υπουργοί της Ιταλίας
Εμίλιο Κολόμπο

Ο **Εμίλιο Κολόμπο** (ιταλ.*Emilio Colombo*, 11 Απριλίου 1920 – 24 Ιουνίου 2013) ήταν ιταλός πολιτικός, μέλος της Χριστιανικής Δημοκρατίας, ο οποίος διετέλεσε πρωθυπουργός της Ιταλίας από τον Αύγουστο του 1970 έως τον Φεβρουάριο του 1972.

Κατά τη διάρκεια της μακράς πολιτικής του σταδιοδρομίας, ο Κολόμπο κατείχε πολλά χαρτοφυλάκια σε διάφορες κυβερνήσεις. Διετέλεσε Υπουργός Γεωργίας από το 1955 έως το 1958, Υπουργός Εξωτερικού Εμπορίου από το 1958 έως το 1959, Υπουργός Χάριτος και Δικαιοσύνης από το 1970 έως το 1972, Υπουργός Οικονομικών από το 1963 έως το 1970, το 1962 και από το 1974 έως το 1976, Υπουργός Προϋπολογισμού το 1968 και από το 1987 έως το 1988, Υπουργός Οικονομικών από το 1988 έως το 1989, Υπουργός Εξωτερικών από το 1980 έως το 1993 και από το 1992 έως το 1993. Ο Κολόμπο, ένθερμος Ευρωπαίος, διετέλεσε επίσης Πρόεδρος του Ευρωπαϊκού Κοινοβουλίου από το 1977 έως το 1979.

Το 2003 διορίστηκε ισόβιος γερουσιαστής, θέση που κατείχε μέχρι το θάνατό του.

## Παραπομπές


Κατηγορία:Πρωθυπουργοί της Ιταλίας
Κατηγορία:Πρόεδροι του Ευρωπαϊκού Κοινοβουλίου
Κύπελλο Πολωνίας (καλαθοσφαίριση ανδρών)

Το **Κύπελλο Πολωνίας καλαθοσφαίρισης ανδρών** () είναι η ετήσια εθνική διοργάνωση κυπέλλου καλαθοσφαίρισης ανδρών για συλλόγους στην Πολωνία. Διοικείται και οργανώνεται από το Πρωτάθλημα Καλαθοσφαίρισης Πολωνίας (PLK). Η διοργάνωση ιδρύθηκε το 1933. Η Σλονσκ Βρότσουαφ έχει κερδίσει τους περισσότερους τίτλους, με 14 τρόπαια.

## Ιστορία
Η δημιουργία της διοργάνωσης ξεκίνησε το 1933, από την Πολωνική Ένωση Αθλητικών Αγώνων (PZGS), μια οργάνωση που πραγματοποίησε τη διοργάνωση εθνικών αθλητικών αγώνων στην Πολωνία.

## Μορφή
Από τη σεζόν του 2012, χρησιμοποιείται μια μορφή Final Eight, στην οποία προκρίνονται οι ομάδες με την υψηλότερη θέση από το πρώτο μισό της κανονικής περιόδου του Πρωταθλήματος Πολωνίας (PLK). Οι αγώνες διεξάγονται συνήθως σε διάστημα τεσσάρων ημερών τον Φεβρουάριο. Επιπλέον, η οικοδέσποινα ομάδα της διοργάνωσης αποκτά αυτόματη πρόκριση στη διοργάνωση.

## Τελικοί

δεξιά|μικρογραφία|333x333εσ| Το τρόπαιο που λαμβάνει η νικήτρια ομάδα του Κυπέλλου Πολωνίας.

## Δείτε επίσης

* Πρωτάθλημα Πολωνίας
* Σούπερ Καπ Πολωνίας

## Παραπομπές


## Εξωτερικοί σύνδεσμοι

* Polska Liga Koszykówki - Επίσημος ιστότοπος (πολωνικά)
* Πρωτάθλημα Πολωνίας στο Eurobasket.com


Κατηγορία:Καλαθοσφαίριση στην Πολωνία
Κατηγορία:Διοργανώσεις καλαθοσφαίρισης στην Πολωνία
Γιώργος Τανίδης

Ο **Γιώργος Τανίδης** (25 Δεκεμβρίου, 1946 – 3 Ιουλίου, 2016) ήταν ποδοσφαιριστής που αγωνίστηκε σαν κεντρικός αμυντικός και προπονητής. Υπήρξε ένας από τους σπουδαιότερους ποδοσφαιριστές που ανέδειξε το ποδόσφαιρο της Πτολεμαΐδας και αγωνίστηκε με επιτυχία στην Α΄ Εθνική κατηγορία.

## Βιογραφικό
Ο Γιώργος Τανίδης γεννήθηκε και μεγάλωσε στην Πτολεμαΐδα και ξεκίνησε το ποδόσφαιρο από τον Άρη Πτολεμαΐδας, την ισχυρή ομάδα της γενέτειράς του. Με τη φανέλα του Άρη Πτολεμαΐδας, ο σκληρός κεντρικός αμυντιός διακρίθηκε στο πρωτάθλημα της Β΄ Εθνικής κατηγορίας και το καλοκαίρι του 1971 πήρε μεταγραφή στην πρωταθλήτρια Ελλάδας, ΑΕΚ.

Με τη φανέλα της ΑΕΚ αγωνίστηκε για μια τριετία σημειώνοντας συνολικά 66 συμμετοχές στο πρωτάθλημα, ενώ είχε και 2 συμμετοχές στην Ευρώπη. Με τη φανέλα της ΑΕΚ έκανε ντεμπούτο στο πρωτάθλημα Ελλάδας στις 21/11/1971 στον νικηφόρο αγώνα με 4-0 για την 10η αγωνιστική επί του Ηρακλή, ενώ οι 2 συμμετοχές του στα ευρωπαϊκά πρωταθλήματα σημειώθηκαν στις 27/09/1972 όποτε και αγωνίστηκε στον αγώνα ρεβάνς εκτός έδρας με την ουγγρική Σαλγκοταριάν ΒΤΚ που ήρθε ισόπαλος 1-1 για τον 1ο γύρο και στις 24/10/1972 όποτε και αγωνίστηκε στον πρώτο αγώνα με τη μετέπειτα κάτοχο του τροπαίου Λίβερπουλ ΦΚ εκτός έδρας που έληξε με ήττα με 3-0 για τον 2ο γύρο του Κυπέλλου ΟΥΕΦΑ της περιόδου 1972-1973.

Στη συνέχεια, το 1974 πήρε μεταγραφή στην Παναχαϊκή και με την ομάδα της Πάτρας αγωνίστηκε για μια χρονιά, σημειώνοντας 30 συμμετοχές στο πρωτάθλημα. Το 1975 μετακόμισε στη Ρόδο παίρνοντας μεταγραφή στον Α.Σ. Ρόδος. Με τα «ελάφια» αγωνίστηκε μέχρι το 1980 όποτε και τερμάτισε τη σταδιοδρομία του ως ποδοσφαιριστής, έχοντας προλάβει να πανηγυρίσει την άνοδο στην Α΄ Εθνική το 1978 και να αγωνιστεί σε αυτή 2 ακόμα χρονιές, σημειώνοντας 36 συμμετοχές.

Έμεινε μόνιμα με την οικογένεια του στη Ρόδο, όπου διετέλεσε προπονητής πολλών ομάδων όπως του Α.Σ. Ρόδος, του Διαγόρα Ρόδου, του Ιάλυσου και του Απόλλωνα Καλυθιών μεταξύ άλλων. Παράλληλα εργαζόταν στη ΔΕΗ και αργότερα ως επιχειρηματίας. Απεβίωσε στις 3 Ιουλίου του 2016, στην ηλικία των 70 ετών.

## Στατιστικά καριέρας

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Σ. Ρόδου
Γουίτμπι (Οντάριο)

Το **Γουίτμπι** (αγγλικά: Whitby) είναι καναδική πόλη στην Περιοχή Ντάραμ. Το Γουίτμπι βρίσκεται στο νότιο Οντάριο ανατολικά του Έιτζαξ και δυτικά της Όσαβα, στη βόρεια όχθη της λίμνης Οντάριο, και φιλοξενεί την έδρα της περιοχής Ντάραμ. Είχε πληθυσμό 128.377 κατοίκων στην απογραφή του 2016. Βρίσκεται περίπου 20 χλμ. ανατολικά του Σκάρμπορο, και είναι γνωστό ως οικιστικό προάστιο στο ανατολικό τμήμα της ευρύτερης περιοχής του Τορόντο. Ενώ το νότιο τμήμα του Γουίτμπι είναι κατά κύριο λόγο αστικό και οικονομικό κέντρο, το βόρειο τμήμα του δήμου είναι πιο αγροτικό και περιλαμβάνει τις κοινότητες Άσμπερν, Μπρούκλιν, Μυρτλ και Μυρτλ Στέισον.

Το Γουίτμπι συνορεύει με το Έιτζαξ προς τα δυτικά, το Πίκερινγκ στα βορειοδυτικά, την κοινότητα του Σκιούγκογκ στα βόρεια και την Όσαβα στα ανατολικά. Από τα μέσα της δεκαετίας του 1990 τουλάχιστον, η ανάπτυξη των υποδιαιρέσεων για τη διευκόλυνση αυξήσεως του πληθυσμού προσέφυγε σε μια κυρίως βόρεια κατεύθυνση.

## Παραπομπές


Κατηγορία:Πόλεις του Οντάριο
Μαριάνο Ρούμορ

Ο **Μαριάνο Ρούμορ** (ιταλ.*Mariano Rumor*, 16 Ιουνίου 1915 - 22 Ιανουαρίου 1990) ήταν Ιταλός πολιτικός. Μέλος της Χριστιανοδημοκρατίας (DC), υπηρέτησε ως ο 39ος πρωθυπουργός της Ιταλίας από τον Δεκέμβριο του 1968 έως τον Αύγουστο του 1970 και πάλι από τον Ιούλιο του 1973 έως τον Νοέμβριο του 1974. Ως πρωθυπουργός, ηγήθηκε πέντε διαφορετικών κυβερνήσεων, υποστηριζόμενων από διάφορους συνασπισμούς.

Ο Ρούμορ διετέλεσε επίσης Υπουργός Γεωργίας από το 1959 έως το 1963, Υπουργός Εξωτερικών από το 1974 έως το 1976 και Υπουργός Εσωτερικών σε δύο σύντομες περιόδους, το 1963 και από το 1972 έως το 1973. Διετέλεσε επίσης γραμματέας της Χριστιανοδημοκρατίας από το 1964 έως το 1969.

## Παραπομπές


Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί του 20ού αιώνα
Άντονε Ζόλι

Ο **Άντονε Ζόλι** (ιταλ.*Adone Zoli*, 16 Δεκεμβρίου 1887 &#x2013; 20 Φεβρουαρίου 1960) ήταν Ιταλός πολιτικός που διετέλεσε 35ος πρωθυπουργός της Ιταλίας από τον Μάιο του 1957 έως τον Ιούλιο του 1958. Ήταν ο πρώτος γερουσιαστής που έγινε ποτέ πρωθυπουργός .

Μέλος της Χριστιανικής Δημοκρατίας, ο Ζόλι υπηρέτησε επίσης ως Υπουργός Χάριτος και Δικαιοσύνης, Οικονομικών και Προϋπολογισμού, κατά τη διάρκεια της δεκαετίας του 1950.

## Παραπομπές


Κατηγορία:Ιταλοί πολιτικοί του 20ού αιώνα
Κατηγορία:Υπουργοί της Ιταλίας
Κατηγορία:Πρωθυπουργοί της Ιταλίας
Αντόνιο Σένι

Ο **Αντόνιο Σένι** (ιταλ.*Antonio Segni*, 2 Φεβρουαρίου 1891 - 1 Δεκεμβρίου 1972) ήταν Ιταλός πολιτικός που διετέλεσε 4ος Πρόεδρος της Ιταλίας από τον Μάιο του 1962 έως τον Δεκέμβριο του 1964 και 34ος πρωθυπουργός με δύο διαφορετικές θητείες μεταξύ του 1955 και του 1960.

Μέλος της κεντρώας Χριστιανικής Δημοκρατίας, ο Σένι κατείχε πολλά εξέχοντα αξιώματα στην μεταπολεμική πολιτική ζωή της Ιταλίας, υπηρετώντας ως Υπουργός Εξωτερικών, Εσωτερικών, Άμυνας, Γεωργίας και Δημόσιας Εκπαίδευσης. Ήταν ο πρώτος Σαρδήνιος που έγινε επικεφαλής του κράτους και της κυβέρνησης. Ήταν επίσης ο δεύτερος πρόεδρος με τη μικρότερη θητεία στην ιστορία της δημοκρατίας και ο πρώτος που παραιτήθηκε από το αξίωμα λόγω ασθένειας.

## Παραπομπές


Κατηγορία:Πρωθυπουργοί της Ιταλίας
Κατηγορία:Πρόεδροι της Ιταλικής Δημοκρατίας
Κατηγορία:Υπουργοί της Ιταλίας
Μάριο Σέλμπα

Ο **Μάριο Σέλμπα** (ιταλ.*Mario Scelba*, 5 Σεπτεμβρίου 1901 - 29 Οκτωβρίου 1991) ήταν Ιταλός πολιτικός που διετέλεσε ο 33ος πρωθυπουργός της Ιταλίας από τον Φεβρουάριο του 1954 έως τον Ιούλιο του 1955. Ιδρυτής της Χριστιανικής Δημοκρατίας, ο Σέλμπα ήταν ένας από τους πιο μακροχρόνιους υπουργούς Εσωτερικών στην ιστορία της δημοκρατίας, έχοντας υπηρετήσει τρεις διαφορετικές θητείες από το 1947 έως το 1962. Ένθερμος φιλοευρωπαίος, διετέλεσε επίσης Πρόεδρος του Ευρωπαϊκού Κοινοβουλίου από τον Μάρτιο του 1969 έως τον Μάρτιο του 1971.

Γνωστός για τις πολιτικές του σχετικά με τον νόμο και την τάξη, ο Σέλμπα ήταν βασική φυσιογνωμία στην μεταπολεμική ανοικοδόμηση της Ιταλίας, χάρη στην δραστική αναδιοργάνωση της ιταλικής αστυνομίας, η οποία βγήκε σε μεγάλο βαθμό αποδιοργανωμένη από τον πόλεμο.

## Παραπομπές


Κατηγορία:Πρωθυπουργοί της Ιταλίας
Κατηγορία:Πρόεδροι του Ευρωπαϊκού Κοινοβουλίου
Αγία Τριάδα Αγράφων Ευρυτανίας

Η **Αγία Τριάδα** Αγράφων ή Κερασοχωρίου ή Κρέντη είναι μικρός ορεινός οικισμός της Στερεάς Ελλάδας στην Περιφερειακή Ενότητα Ευρυτανίας. Σύμφωνα με την απογραφή του 2021 έχει πληθυσμό 21 κατοίκων.

## Γενικά στοιχεία
Η Αγία Τριάδα βρίσκεται στις νότιες πλαγιές των Ευρυτανικών (νοτίων) Αγράφων και στα ανατολικά του Αγραφιώτη ποταμού. Απέχει 6 χλμ. ΝΔ. από το Κερασοχώρι (έδρα του δήμου) και 45 χλμ. Δ.-ΒΔ. από το Καρπενήσι. Ως ξεχωριστός οικισμός αναφέρεται για πρώτη φορά το 1991 όταν απογράφηκε στην τότε κοινότητα Κερασοχωρίου. Σύμφωνα με το σχέδιο Καλλικράτης μαζί με το Κερασοχώρι, την Σκαμνιά και τον Κρέντη αποτελούν την τοπική κοινότητα Κερασοχωρίου που ανήκει στη δημοτική ενότητα Φραγκίστας του Δήμου Αγράφων.

## Πληθυσμός

## Σημείωση
Στην Ευρυτανία και το Δήμο Καρπενησίου υπάρχει ο συνώνυμος οικισμός Αγία Τριάδα.

## Εξωτερικοί σύνδεσμοι
* Ο Ναός της Αγίας Τριάδας, στον ομώνυμο συνοικισμό της Κρέντης από τον ιστότοπο https://www.technovision.gr/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Τζουζέπε Πέλλα

Ο **Τζουζέπε Πέλλα** (ιταλ.*Giuseppe Pella*, 18 Απριλίου 1902 - 31 Μαΐου 1981) ήταν Ιταλός Χριστιανοδημοκράτης πολιτικός που υπηρέτησε ως ο 31ος πρωθυπουργός της Ιταλίας από το 1953 έως το 1954. Διετέλεσε επίσης Υπουργός Οικονομικών, Προϋπολογισμού και Εξωτερικών Υποθέσεων την δεκαετία του 1950 και στις αρχές της δεκαετίας του 1960. Ο Πέλλα υπηρέτησε ως Πρόεδρος του Ευρωπαϊκού Κοινοβουλίου από το 1954 έως το 1956 μετά το θάνατο του Αλτσίντε ντε Γκάσπερι.

Ο Πέλλα θεωρείται ευρέως ένας από τους σημαντικότερους πολιτικούς στην μεταπολεμική ιστορία της Ιταλίας. Οι φιλελεύθερες οικονομικές και νομισματικές πολιτικές του επηρέασαν έντονα την ιταλική ανοικοδόμηση και το επακόλουθο οικονομικό θαύμα.

## Παραπομπές


Κατηγορία:Πρωθυπουργοί της Ιταλίας
Κατηγορία:Πρόεδροι του Ευρωπαϊκού Κοινοβουλίου
Κατηγορία:Ιταλοί πολιτικοί του 20ού αιώνα
Ντέιβιντ Φροστ

Ο **Ντέιβιντ Φροστ** (*David Frost*, 21 Φεβρουαρίου 1965) είναι Βρετανός διπλωμάτης που ήταν επικεφαλής διαπραγματευτής για το Ηνωμένο Βασίλειο κατά την έξοδο από την Ευρωπαϊκή Ένωση. Από το 2020 είναι μέλος του Βουλή των Λόρδων.

Ο Φροστ υπηρέτησε ως Βρετανός Πρέσβης στη Δανία από το 2006 έως το 2008, με την πρώτη του θέση στη Βρετανική Ύπατη Αρμοστεία στη Λευκωσία.

## Τιμητικές διακρίσεις
*  Βαρόνος (2020)
*  CMG (2006)

## Δείτε επίσης
* Βουλή των Λόρδων
* Έξοδος του Ηνωμένου Βασιλείου από την Ευρωπαϊκή Ένωση

## Παραπομπές


## Εξωτερικοί σύνδεσμοι
* www.parliament.uk

Κατηγορία:Απόφοιτοι του Πανεπιστημίου της Οξφόρδης
Κατηγορία:Άγγλοι πολιτικοί
Κατηγορία:Βρετανοί πολιτικοί
Κατηγορία:Βρετανοί ευγενείς
Ναφθενικός χαλκός

Ο **ναφθενικός χαλκός** (αγγλ. *copper naphthenate*), γνωστός με τις εμπορικές ονομασίες *cunapsol, CuNap, cuprinol*, είναι το χαλκούχο άλας του ναφθενικού οξέος,  που έχει τον χημικό τύπο **CuCnH2n-zO4** (όπου: n: 10-24; z: 0, 1, 2). Η κύρια μέθοδος σύνθεσης του ναφθενικού χαλκού είναι η αντίδραση, κάτω από ειδικές συνθήκες, του ναφθενικού οξέος με ενώσεις δισθενούς χαλκού (Cu+2), όπως λ.χ. βασικού ανθρακικού χαλκού μαζί με ένυδρο χαλκό ή με υδροξείδιο του χαλκού.

Το ναφθενικό οξύ χρησιμοποιήθηκε τη δεκαετία του 1940 για να περιγράψει τα μίγματα οξέων με βάση το πετρέλαιο. Σήμερα, ο όρος ναφθενικό οξύ χρησιμοποιείται γενικά για να αναφέρεται σε όλα τα καρβοξυλικά οξέα που υπάρχουν στο πετρέλαιο (κυκλικές, ακυκλικές ή αρωματικές ενώσεις), όπως και τα καρβοξυλικά οξέα που περιέχουν ετεροάτομα, όπως π.χ. άζωτο (Ν) και θείο (S). Ορισμένα τέτοια οξέα περιέχουν περισσότερο από 50% συνδυασμούς αλειφατικών και αρωματικών οξέων.

Ο ναφθενικός χαλκός έχει σήμερα ποικίλες χρήσεις, κυρίως ως συστατικό εμποτιστικών σκευασμάτων για την προστασία του ξύλου. Επίσης χρησιμοποιείται για την προστασία βαμβακερών υφασμάτων έναντι μυκήτων και εντόμων. Είναι εύκολα διαλυτός σε οργανικούς διαλύτες και σε έλαια που σχετίζονται με το πετρέλαιο. Επίσης επειδή είναι αδρανής ένωση, χρησιμοποιείται ενάντια σε έντομα και νηματώδεις σε εδάφη ή καλλιεργούμενες εκτάσεις. Ακόμη, δύναται να εφαρμοσθεί ως προσθετική ουσία για την ξήρανση (στέγνωμα) σε ορισμένα αλκυδικής βάσης χρώματα.

## Παραπομπές
 

Κατηγορία:Ενώσεις χαλκού
Κατηγορία:Συντηρητικά
Κατηγορία:Ξύλο
Κρέντης Ευρυτανίας

Ο **Κρέντης** ή η **Κρέντη** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - Ιστορία
Ο Κρέντης βρίσκεται προς τα δυτικά όρια με την Περιφερειακή Ενότητα Αιτωλοακαρνανίας και τις πλαγιές των Ευρυτανικών (νοτίων) Αγράφων σε υψόμετρο 770 μέτρα, στις νοτιοδυτικές παρυφές της κορυφής Καυκί (υψομ. 1751 μ.). Είναι κτισμένος ανατολικά του Αγραφιώτη ποταμού σε απόσταση 42 χλμ. ΒΔ. από το Καρπενήσι και μόλις 3 χλμ. Δ.-ΝΔ. από το Κερασοχώρι (έδρα του δήμου), του οποίου θεωρείται συνοικισμός. Η αρχική τοποθεσία του χωριού, πριν τον σεισμό του 1996, ήταν δίπλα και δυτικά της σημερινής. Λόγω της μεγάλης καταστροφής που έπαθαν τα σπίτια και ενός θανάτου δημιουργήθηκε ο νέος.

Νοτιοδυτικά είναι το ύψωμα "Μπλό" ή Λασποχώματα (υψομ. 1083 μ.) με πανοραμική θέα στα νοτιοδυτικά την τεχνητή λίμνη Κρεμαστών και βόρεια τα βουνά των Αγράφων. Τις δεκαετίες του 60 και 70, η περιοχή χρησίμευε ως στρατιωτική βάση και υπάρχουν εγκαταλειμμένες κτιριακές εγκαταστάσεις, πολυβολεία και υπόγεια τούνελ. Ανάμεσα στον παλιό με νέο οικισμό είναι η "Πλιού" με την ομώνυμη βρύση (*του πουλιού η βρύση*), που η ονομασία της οφείλεται, σύμφωνα με την τοπική παράδοση, στους κλέφτες του Κατσαντώνη επειδή στην πηγή της τα πουλιά έπιναν νερό. Στην τοποθεσία αυτή, τον Ιούλιο του 1806, ο Κατσαντώνης έδωσε μεγάλη νικηφόρα με Αρβανίτες που είχαν αρχηγό τον Χασάν Μπελούση και τους ανάγκασε να φύγουν και να κλειστούν στη Μονή της Τατάρνας (βλ. ''Μάχες Κατσαντώνη'').

Ως ξεχωριστός οικισμός αναφέρεται για πρώτη φορά το 1928 όταν προσαρτήθηκε στην τότε κοινότητα Κερασόβου (Κερασοχώρι). Σύμφωνα με το σχέδιο Καλλικράτης μαζί με το Κερασοχώρι, την Αγία Τριάδα και τη Σκαμνιά αποτελούν την τοπική κοινότητα Κερασοχωρίου που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει ως πληθυσμό 267 κατοίκους.

Η πληθυσμιακή διακύμανση του οικισμού είναι η εξής:

## Παραπομπές


## Βιβλιογραφία
* *Εγκυκλοπαίδεια Νέα Δομή*, τόμος 18, Εκδόσεις Τεγόπουλος - Μανιατέας, Αθήνα 1996. 
* Ντάσιος Τάκης , *Στ' Άγραφα*, Εκδόσεις Μίλητος, Αθήνα 1999. ISBN 960-8460-13-1.
* Συλλογικό έργο, *Νομός Ευρυτανίας*, τόμος 13, σειρά ΕΛΛΑΔΑ, Εκδόσεις Δομή, Αθήνα 2006.

## Εξωτερικοί σύνδεσμοι

* Κρέντης Ευρυτανίας στο https://www.youtube.com/
*Ο Κρέντης από τον ιστότοπο technovision.gr/

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Καζακικές βουλευτικές εκλογές 2021

Στις 10 Ιανουαρίου 2021 διεξάχθηκαν **βουλευτικές εκλογές στο [[Καζακστάν]]**, για τα 98 μέλη της 7ης Συνέλευσης της Μαζιλίς (κάτω βουλή του Καζακικού Κοινοβουλίου).

Στις εκλογές συμμετείχαν μόνο πέντε κόμματα. Το κυβερνών κόμμα Φωτεινή Πατρίδα (Νουρ Οτάν) έχει κερδίσει σε όλες τις εκλογές από το 2004 ως σήμερα, και τα υπόλοιπα τέσσερα κόμματα είναι όλα φιλοκυβερνητικά. Τρία κόμματα πέρασαν το εκλογικό όριο και μπήκαν στο κοινοβούλιο: η Φωτεινή Πατρίδα με το 71% των ψήφων, το Δημοκρατικό Κόμμα Ακ Ζολ με 10,95% και το Καζακικό Λαϊκό Κόμμα με 9,10%. 

Στην πρώτη συνεδρίαση της νέας Μαζιλίς, στις 15 Ιανουρίου 2021, ο Νουρλάν Νιγματουλίν επανεξελέγη ομόφωνα πρόεδρος της βουλής. Ο Ασκάρ Μάμιν θα παραμείνει στη θέση του Πρωθυπουργού.

αριστερά|μικρογραφία|213x213εσ|Το ψηφοδέλτιο των εκλογών. Τα 5 από τα 6 κόμματα συμμετείχαν.

## Εκλογικό σύστημα
Η Μαζιλίς αποτελείται από 107 μέλη, από τα οποία τα 9 εκλέγονται από την Λαϊκή Συνέλευση του Καζακστάν. Τα 98 μέλη εκλέγονται με δημοκρατικές εκλογές, με καθολική, άμεση και μυστική ψηφοφορία, για πενταετή θητεία. Το εκλογικό σύστημα είναι αναλογική εκπροσώπηση από όλην την επικράτεια ως ενιαία περιφέρεια, και η κατανομή των εδρών γίνεται με τη μέθοδο των μεγαλυτέρων υπολοίπων. Το εκλογικό όριο για να μπει ένα κόμμα στο κοινοβούλιο είναι το 7% των ψήφων. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν οι πολίτες ηλικίας άνω των 18 ετών και δικαίωμα υποψηφιότητας οι πολίτες ηλικίας άνω των 25 ετών. 
μικρογραφία|400x400εσ|Τα ποσοστά ψήφων που έλαβαν τα κόμματα ανά περιφέρεια

## Αποτελέσματα

### Γενικά αποτελέσματα

### Αποτελέσματα ανά περιφέρεια

### Χάρτες των εκλογών

Αρχείο:Καζακικές βουλευτικές εκλογές 2021 (προσέλευση).png|Η προσέλευση ανά περιφέρεια.
Αρχείο:Καζακικές βουλευτικές εκλογές 2021 (Φωτεινό Μονοπάτι).png|Αποτελέσματα για το Δημοκρατικό Κόμμα «Φωτεινό Μονοπάτι»
Αρχείο:Καζακικές βουλευτικές εκλογές 2021 (Λαϊκό Κόμμα).png|Αποτελέσματα για το Καζακικό Λαϊκό Κόμμα
Αρχείο:Καζακικές βουλευτικές εκλογές 2021 (Αγροτικό Κόμμα).png|Αποτελέσματα για το Αγροτικό Κόμμα «Αγιούλ»
Αρχείο:Καζακικές βουλευτικές εκλογές 2021 (Ειλικρίνεια).png|Αποτεέσματα για το κόμμα Ειλικρίνεια


## Μετά τις εκλογές
[μικρογραφία|280x280εσ|Ο [Πρόεδρος του Καζακστάν|Πρόεδρος Τοκάγιεφ σε συνεδρίαση με μέλη της κυβέρνησης στις 15 Ιανουαρίου 2021.]]
Στις 15 Ιανουαρίου 2021 το νέο Μαζιλίς, η 7η Συνέλευση, συνεδρίασε για πρώτη φορά. Ο Νουρλάν Νιγκματουλίν επανεξελέγη ομόφωνα Πρόεδρος της βουλής. 

Την ίδια ημέρα ο Πρόεδρος Κασίμ-Τζομάρτ Τοκάγιεφ παρουσίασε την υποψηφιότητα του Ασκάρ Μάμιν για τη θέση του Πρωθυπουργού. Τα 99 μέλη που παρευρίσκονταν ενέκριναν την πρόταση με 78 ψήφους υπέρ.

## Διεθνείς αντιδράσεις
: Ο πρόεδρος της Κρατικής Δούμας Βιάτσελαβ Βολοντίν συνεχάρη τον Νουρλάν Νιγματουλίν για την επανεκλογή του ως προέδρου της Μαζιλίς. Κατά τη διάρκεια της συζήτησης για τις εκλογές, πρόσθεσε ότι: «*Οι βουλευτές της Κρατικής Δούμας που παρατήρησαν τις εκλογές ανέφεραν ότι οι εκλογές ήταν ανοιχτές και ανταγωνιστικές*».

## Παραπομπές


Κατηγορία:Εκλογές στο Καζακστάν
Κατηγορία:Εκλογές του 2021
Σκανδιναβική Πράσινη Αριστερή Συμμαχία

μικρογραφία|Λογότυπο της Σκανδιναβικής Πράσινης Αριστερής Συμμαχίας
Η **Σκανδιναβική Πράσινη Αριστερή Συμμαχία** (**NGLA**) είναι μια συμμαχία σκανδιναβικών αριστερών κομμάτων, που ιδρύθηκε στο Ρέικιαβικ της Ισλανδίας την 1η Φεβρουαρίου 2004.

## Μέλη
Τα μέλη της NGLA είναι:

Τα περισσότερα από τα μέλη της NGLA δεν έχουν ενταχθεί στο Κόμμα της Ευρωπαϊκής Αριστεράς (η Φινλανδική Αριστερή Συμμαχία και η Δανική Κόκκινη-Πράσινη Συμμαχία αποτελούν εξαίρεση), αλλά η NGLA συμμετέχει σε εκδηλώσεις Ευρωπαϊκής Αριστεράς ως παρατηρητής.

Στο Ευρωπαϊκό Κοινοβούλιο, οι Ευρωβουλευτές του Σουηδικού Αριστερού Κόμματος, η Δανική Κόκκινη-Πράσινη Συμμαχία και η Φινλανδική Αριστερή Συμμαχία αποτελούν μέρος της κοινοβουλευτικής κοινοβουλευτικής ομάδας της Ευρωπαϊκής Ενωτικής Αριστεράς-Βόρειας Πράσινης Συμμαχίας, ενώ ο βουλευτής του Δανικού Σοσιαλιστικού Λαϊκού Κόμματος είναι μέλος της ομάδας Οι Πράσινοι-Ευρωπαϊκή Ελεύθερη Συμμαχία.

## Εκλεγμένοι αντιπρόσωποι των μελών

### Ευρωπαϊκοί θεσμοί

## Δείτε επίσης

* Ευρωπαϊκή Ενωτική Αριστερά – Βόρεια Πράσινη Αριστερά
Κατηγορία:Ευρωσκεπτικιστικά κόμματα
Κατηγορία:Πανευρωπαϊκά πολιτικά κόμματα
Ανσσάρ και Κισσάρ

Ο **Ανσσάρ** και η **Κισσάρ** είναι θεϊκό ζεύγος της Μεσοποταμιακής μυθολογίας. Ανήκουν στις αρχέγονες Σουμεριακές θεότητες που συνδέονται με τον μύθο της δημιουργίας του κόσμου (Enūma Eliš). Το όνομα του Ανσσάρ μεταφράζεται ως "ολόκληρος ο ουρανός" και της Κισσάρ ως "ολόκληρη η γη".

Ο Άπσου ήταν ο θεός του ωκεανού με το γλυκό νερό και η Τιαμάτ ήταν η θεά του ωκεανού με το αλμυρό νερό. Όταν ενώθηκαν οι δύο αυτές θεότητες ξεκίνησε και η δημιουργία του σύμπαντος.

Από τον Άπσου και την Τιαμάτ γεννήθηκαν ο Λαχμού και η Λαχαμού από τους οποίους ακολούθως γεννήθηκαν ο Ανσσάρ και η Κισσάρ.

Παιδί του Ανσσάρ και της Κισσάρ είναι ο θεός του ουρανού, Άνου, ο οποίος δημιούργησε τον Ένκι.

## Βιβλιογραφία
* Dalley, Stephanie (1989). Myths from Mesopotamia Creation, the Flood, Gilgamesh, and Others. Oxford University Press. ISBN 9780199538362
* Heidel, Alexander (1951). The Babylonian Genesis The story of Creation. The University of Chicago Press. ISBN 0226323994

## Παραπομπές


Κατηγορία:Σουμεριακή μυθολογία
Κατηγορία:Μεσοποταμία
Κατηγορία:Θεότητες της Μεσοποταμίας
Μπέρνχαρντ φον Μπύλοβ

Ο **Μπέρνχαρντ Χάινριχ Καρλ Μάρτιν φον Μπύλοβ** (*Bernhard Heinrich Karl Martin von Bülow*, , 3 Μαΐου 1849 - 28 Οκτωβρίου 1929), **Πρίγκηπας του Μπύλοβ** (*Fürst von Bülow*) από το 1905, ήταν Γερμανός πολιτικός που υπηρέτησε ως Υπουργός Εξωτερικών για τρία χρόνια και στη συνέχεια ως Καγκελάριος της Γερμανικής Αυτοκρατορίας από το 1900 έως το 1909. Ένθερμος υποστηρικτής της Weltpolitik, ο Μπύλοβ αφιέρωσε την καγκελαρία του στον αποκλειστικό στόχο να κάνει τη Γερμανία ηγέτιδα δύναμη στην παγκόσμια σκηνή. Παρότι κυβέρνησε σε περιβάλλον διαρκούς οικονομικής ανάπτυξης και τεχνολογικής προόδου στη χώρα του, εντούτοις η εξωτερική πολιτική της κυβέρνησής του έκανε πολλά για να ανταγωνιστεί τη διεθνή κοινότητα και συνέβαλε σημαντικά στο ξέσπασμα του Πρώτου Παγκοσμίου Πολέμου.

## Παραπομπές


Κατηγορία:Πρωθυπουργοί της Πρωσίας
Κατηγορία:Μέλη της Πρωσικής Ακαδημίας Επιστημών
Κατηγορία:Καγκελάριοι της Γερμανίας
Τέομπαλντ φον Μπέτμαν-Χόλβεγκ

Ο **Τέομπαλντ Τέοντορ Φρίντριχ Άλφρεντ φον Μπέτμαν-Χόλβεγκ** (*Theobald Theodor Friedrich Alfred von Bethmann-Hollweg*, 29 Νοεμβρίου 1856 - 1 Ιανουαρίου 1921) ήταν Γερμανός πολιτικός, ο οποίος διετέλεσε ο Καγκελάριος της Γερμανικής Αυτοκρατορίας από το 1909 έως το 1917.

## Παραπομπές


Κατηγορία:Καγκελάριοι της Γερμανίας
Κατηγορία:Γερμανοί αντικαγκελάριοι
Κατηγορία:Γερμανοί πρωταγωνιστές του Α' Παγκοσμίου Πολέμου
Βαλκανικοί Αγώνες Στίβου 1930 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1930 πραγματοποιήθηκε στις 12 Οκτωβρίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Νικόλαος Παπανικολάου μπροστά από τον Γιουγκοσλάβο Στέβαν Μιόκοβιτς. Το χάλκινο μετάλλιο κατέκτησε ο Κ. Καστρινάκης. Η Ελλάδα κέρδισε το αγώνισμα για δεύτερη συνεχόμενη χρονιά.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 12 Οκτωβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1930)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1930.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1930
1930
Λευκή ουσία

Η **λευκή ουσία** βρίσκεται στην εξωτερική περιοχή της φαιάς ουσίας (στον νωτιαίο μυελό) ενώ στον εγκέφαλο οι μάζες λευκής ουσίας βρίσκονται κάτω από τον φλοιό των ημισφαιρίων του.  Η λευκή ουσία θεωρούταν επί μακρόν ως παθητικός ιστός. Η λευκή ουσία επηρεάζει τις λειτουργίες της μάθησης και εμπλέκεται σε δυσλειτουργίες του εγκεφάλου.

* Αποτελείται από δέσμες νευρικών αποφυάδων.

## Παραπομπές

Κατηγορία:Εγκέφαλος